ΓΡΑΠΤΗ ΕΡΩΤΗΣΗ E-1296/00

υποβολή: Eurig Wyn (Verts/ALE) προς την Επιτροπή

(19 Απριλίου 2000)

Θέμα: Αγροτικός Τομέας Συστήματα Αντισταθμιστικής Αποζημίωσης Ορεινής Κτηνοτροφίας

Οι μειονεκτικές περιοχές στην Ουαλία αντιστοιχούν στο 82 % της γεωργικής γης σ' αυτή την περίπτωση. Αποζημίωση παρέχεται σε όσους αγρότες των μειονεκτικών περιοχών πλήττονται από εκείνο που η Επιτροπή αποκαλεί μόνιμα φυσικά μειονεκτήματα και από τις προφανείς δυσκολίες κλίμα, έδαφος, τοπογραφία που παρακωλύουν το έργο των αγροτών στις απόμερες αυτές περιοχές της Ουαλίας.

Η τρέχουσα ανασκόπηση του συστήματος Αντισταθμιστικής Αποζημίωσης Ορεινής Κτηνοτροφίας στα πλαίσια της Ευρωπαϊκής Ένωσης μεταθέτει τις πληρωμές από πληρωμές ανά κεφαλή ζώου σε πληρωμές με βάση την περιοχή. Η Συνέλευση της Ουαλίας έχειποβάλει πρόταση στην Επιτροπή σύμφωνα με τον Κανονισμό για την Αγροτική Ανάπτυξη.

Μπορεί η Επιτροπή να επιβεβαιώσει ότι τα σχέδια όλων τωνπολοίπων κρατών μελών για την αναθεώρηση της Αντισταθμιστικής Αποζημίωσης Ορεινής Κτηνοτροφίας θα βασιστούν σε τυποποιημένα κριτήρια και ότι δεν θα προβεί σε διάκριση μεταξύ δύο κρατών μελών, τα οποία μπορεί να μην εφαρμόζουν τα ίδια εθνικά κριτήρια;

Επιπλέον, προτίθεται η Επιτροπή να επιβεβαιώσει ότι το ΗΒ θα συνεχίσει τις πληρωμές Αντισταθμιστικής Αποζημίωσης Ορεινής Κτηνοτροφίας στα ανώτερα επίπεδα, οι οποίες καταβάλλονται κατά τα τελευταία δύο χρόνια και ότι δεν θα επανέλθει στα επίπεδα του 1997, τα οποία θα πλήξουν τους αγρότες της Ουαλίας που ασχολούνται με την κτηνοτροφία σε μειονεκτικές περιοχές της Ουαλίας;

Απάντηση του κ. Fischler εξ ονόματος της Επιτροπής

(24 Μαΐου 2000)

Το Αξιότιμο Μέλος του Κοινοβουλίου αναφέρεται στις επιπτώσεις της νέας προσέγγισης πληρωμής των αντισταθμιστικών αποζημιώσεων στις μειονεκτικές περιοχές της Ουαλίας και ζητά διαβεβαίωση ότι, πρώτον, οι πληρωμές θα βασίζονται σε τυποποιημένα κριτήρια και ότι, δεύτερον, το Ηνωμένο Βασίλειο θα διατηρήσει τα ισχύοντα επίπεδα πληρωμής και όχι αυτά που ίσχυαν πριν από το 1997.

Το Κεφάλαιο V (άρθρα 13-21) του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1) καθορίζει ένα κοινό πλαίσιο και όρους για την εφαρμογή των αντισταθμιστικών αποζημιώσεων στις μειονεκτικές περιοχές και στις περιοχές πουπόκεινται σε περιβαλλοντικούς περιορισμούς. Ενώ η πληρωμή των αντισταθμιστικών αποζημιώσεων δεν είναιποχρεωτική, για τα κράτη μέλη τα οποία επιλέγουν να εφαρμόσουν τις εν λόγω πληρωμές, η Επιτροπή μπορεί να διαβεβαιώσει ότι πρέπει να τηρούν τους όρους των άρθρων 13-21. Ωστόσο, όσον αφορά την τήρηση των όρων που έχουν καθοριστεί και τα επίπεδα των ενισχύσεων που ορίζονται στο παράρτημα του κανονισμού, δεν είναι δυνατόν ναπάρξει διαβεβαίωση ότι όλα τα κράτη μέλη θα εφαρμόσουν παρόμοια καθεστώτα. Διευκρινίζεται ότι, στο άρθρο 37 παράγραφος 4, δίνεται η δυνατότητα στα κράτη μέλη να θεσπίζουν πρόσθετους ή περισσότερο περιοριστικούς όρους για την χορήγηση κοινοτικής στήριξης.

Είναι δύσκολο να εξασφαλιστεί ότι θα εφαρμοστούν τα προηγούμενα επίπεδα ενίσχυσης εφόσον το σύστημα πληρωμής δεν βασίζεται πλέον στον αριθμό του ζωικού κεφαλαίου αλλά στην έκταση. Ωστόσο, η Επιτροπή θα πραγματοποιήσει αξιολόγηση των καθεστώτων αντισταθμιστικών αποζημιώσεων για την ορεινή κτηνοτροφία ώστε να προσδιοριστεί εάν συμβάλουν αποτελεσματικά στην αντιστάθμιση τωνφιστάμενων μειονεκτημάτων.

(1) ΕΕ L 160 της 26.6.1999.